ddrg/super_eurlex huggingface dataset:
7.

súhlasí s názorom, že tzv. línie Rady by mali nasledovať aj členské štáty (8) podľa zásady lojálnej spolupráce ustanovenej v článku 10 Zmluvy o ES platnej podľa judikatúry súdneho dvora (C-105/03 alebo vo veci AETR (22/70)) aj na plnenie záväzkov uvedených v Zmluve o EÚ; zdôrazňuje najmä. že: — účasť na programe bezvízového styku by mala čo najskôr vytvoriť rovnaké práva pre všetkých občanov členských štátov za rovnakých podmienok, pokiaľ ide o štatút ich cestovných pasov, — akýkoľvek prístup USA do databáz alebo informačných systémov EÚ/ES by mal byť zakázaný okrem prípadov, ak ho výslovne povoľuje právo ES, a v tomto prípade by sa na ňom mala spoločne dohodnúť EÚ a mal by byť založený na plnom dodržiavaní zásady reciprocity; povolenie na prístup by sa preto malo udelovať len v prípade, ak je v súlade s osobitným účelom týchto informačných systémov EÚ uvedeným v ich príslušných právnych základoch; ďalej je potrebné zabezpečiť primeranú úroveň ochrany v súlade s kritériami stanovenými v príslušných nástrojoch EÚ na ochranu údajov, a to tak všeobecnými (smernica 95/46/ES), ako aj osobitnými (dohovor o Europole, nariadenie Eurodac, Schengenský dohovor), — na každom rozšírení rozsahu údajov o stratených a odcudzených cestovných pasoch oznamovaných Interpolu by sa mala spoločne dohodnúť EÚ, — bezpečnosť letísk v súlade s normami Medzinárodnej organizácie civilného letectva (ICAO) dostatočne zaručujú existujúce pravidlá ES (inšpekcie USA sa môžu odsúhlasiť v prípade priamych letov medzi letiskami na území EÚ a USA), — každá formálna dohoda o repatriácii občanov EÚ by mala byť akceptovateľná len na základe reciprocity, pričom takáto dohoda by sa mala dosiahnuť a podpísať medzi ES a USA, — povinnosti týkajúce sa možného zavedenia elektronického systému cestovných povolení pre občanov USA cestujúcich do EÚ by mala dojednať Komisia;
12.

navrhuje, aby v prípade, ak by mal mať budúci spoločný referenčný rámec formu voliteľného nástroja, bol jeho rozsah obmedzený na tie oblasti, v ktorých zákonodarca Spoločenstva, aktívne pôsobí, alebo je pravdepodobné, že v blízkej budúcnosti bude aktívne pôsobiť, alebo na oblasti, ktoré sú úzko spojené so zmluvným právom; navrhuje, aby každý voliteľný nástroj vychádzal z návrhu spoločného referenčného rámca; domnieva sa, že v každom prípade by sa malo zabezpečiť, aby výberový proces neohrozil vnútornú jednotu voliteľného nástroja;
19.

domnieva sa okrem toho, že v súvislosti s povinným zmluvným poistením motorových vozidiel povinné krytie nákladov na právne zastúpenie bude odrádzať od mimosúdneho vyrovnania, čím by sa potenciálne zvýšil počet súdnych konaní a neodôvodnene by sa zvýšila pracovná záťaž v oblasti súdnictva, a tým by sa riskovala destabilizácia fungovania existujúceho a vyvíjajúceho sa trhu s dobrovoľným poistením právnej ochrany;
31.

domnieva sa, že v rámci decentralizovaného a vyspelého právneho poriadku Spoločenstva by nemalo dochádzať k marginalizovaniu vnútroštátnych sudcov, ale naopak, mali by dostávať viac zodpovednosti a mali by sa viac podporovať v úlohe prvých sudcov práva Spoločenstva; preto naliehavo žiada zvážiť tzv. systém „green light“, podľa ktorého by vnútroštátni sudcovia do svojich otázok adresovaných Súdnemu dvoru mohli zahŕňať aj navrhované odpovede a Súdny dvor by v rámci danej lehoty rozhodol, či akceptuje navrhované rozhodnutie alebo či sám rozhodne ako odvolací súd;
10.

domnieva sa, že navrhovaný nový sekretariát by mal byť súčasťou oddelení Komisie a mohol by pozostávať z úradníkov vyslaných zo všetkých krajín zúčastnených na tomto procese a mal by vniesť pridanú hodnotu do existujúcich štruktúr s cieľom posilniť administratívnu kapacitu na podporu celkového procesu;
19.

domnieva sa, že od členských štátov by sa malo vyžadovať, aby zabezpečili ukončenie zavádzania inteligentných meracích zariadení s minimálnym obmedzovaním spotrebiteľov do 10 rokov od nadobudnutia účinnosti návrhov tzv. tretieho balíka (mení a dopĺňa smernice 2003/54/ES a 2003/55/ES), a že toto zavedenie by malo byť úlohou podnikov v oblasti distribúcie a dodávok energie; národné regulačné orgány by mali byť zodpovedné za monitorovanie procesu tohto vývoja a za stanovenie spoločných noriem na tento účel; od členských štátov by sa malo vyžadovať, aby zabezpečili, že normy stanovujúce minimálne technické konštrukčné a prevádzkové požiadavky na meracie prístroje sa zaoberajú otázkami interoperability tak, aby prinášali maximálne výhody pri minimálnych nákladoch pre spotrebiteľov;
7.

zdôrazňuje dôležitosť aktívneho zapojenia žien do odborov, v rámci ktorých by sa ich úlohy zameriavali na ochranu žien na pracovisku a na to, aby sa im udelili práva, na ktoré majú nárok;
3.

považuje vedu o klimatických zmenách za dostatočne ustálenú a pripomína svoj záväzok voči strategickému cieľu EÚ obmedziť celosvetové zvýšenie priemernej teploty na menej ako 2°C oproti predindustriálnym úrovniam, čo sa dá podľa niekoľkých vedeckých správ pri atmosférickej koncentrácii skleníkových plynov 400 – 450 milióntin (ppm) ekvivalentu CO2 dosiahnuť s približne 50 %-nou pravdepodobnosťou a čo si podľa štvrtej hodnotiacej správy IPCC vyžiada, aby priemyselné krajiny do roku 2020 znížili svoje emisie skleníkových plynov o 25 – 40 % oproti úrovni v roku 1990; domnieva sa, že napriek tomu by sa celé úsilie o zníženie emisií malo zamerať na to, aby zvýšenie teploty ostalo hlboko pod hranicou 2°C, keďže už takáto úroveň oteplenia by mala zásadný vplyv na našu spoločnosť a životný štýl jednotlivcov a priniesla by aj významné zmeny ekosystémov a vodných zdrojov;
10.

upozorňuje na to, že je potrebné, aby regionálne orgány podporovali úsilie zamerané na znižovanie emisií CO2 produkovaných loďami a ostatnými prostriedkami pozemnej a leteckej dopravy, a to zavedením plánov riadenia kvality ovzdušia, v súlade s dohovorom Marpol a so smernicou Rady 96/62/ES z 27. septembra 1996 o posudzovaní a riadení kvality okolitého ovzdušia (7);
41.

poukazuje na potrebu získania zdrojov v spolupráci s priemyslom s cieľom využiť súkromné investície do technológií s nízkym obsahom uhlíka; zdôrazňuje potrebu jasnej dlhodobej vízie a finančného rámca, ktoré budú podporovať finančné inštitúcie, ako napríklad EIB, s cieľom poskytnúť partnerom zo súkromného sektora dostatočnú istotu pre investície; zdôrazňuje potrebu zapojenia MSP, a to najmä do oblasti technológií pre rozptýlené systémy energetického zásobovania;
1.

zastáva názor, že Nord Stream je infraštruktúrnym projektom s rozsiahlym politickým a strategickým rozmerom pre EÚ i Rusko; chápe obavy, ktoré vyjadrili členské štáty EÚ v súvislosti s výstavbou a údržbou plynovodu; zdôrazňuje, že schopnosť malých prímorských štátov zaisťovať bezpečnosť v oblasti Baltského mora nemožno vnímať oddelene od schopnosti EÚ konať ako jeden celok a vystupovať jednotne, pokiaľ ide o energetické otázky, a pripomína svoje uznesenie z 26. septembra 2007 o spoločnej európskej zahraničnej politike v oblasti energetiky (8); zdôrazňuje, že rozhodnutie 1364/2006/ES (zahŕňajúce usmernenia pre transeurópske energetické siete) uznáva, že Nord Stream je projektom európskeho záujmu, ktorý by napomohol uspokojovať budúce energetické potreby EÚ; kladie dôraz na to, že tento projekt a ďalšie doplnkové plynovody, ako napríklad Yamal II a Amber, by sa mali plánovať v duchu spoločnej európskej zahraničnej politiky v oblasti energie a mali by plne zohľadňovať ich vplyv na životné prostredie a bezpečnosť členských štátov EÚ;
72.

domnieva sa, že legitimita politiky EÚ v oblasti sankcií, ktorá je kľúčovým a citlivým prvkom SZBP, sa musí posilniť zapojením Európskeho parlamentu do všetkých štádií postupu v súlade s článkom 21 ZEÚ, najmä do prípravy a uplatňovania sankcií, a to formou systematických konzultácií s Radou a Komisiou a podávania správ zo strany týchto inštitúcií; domnieva sa tiež, že Európsky parlament by sa mal podieľať na dohľade nad dosahovaním referenčných kritérií zo strany subjektov, na ktoré boli sankcie uvalené; poveruje svoj Podvýbor pre ľudské práva, aby vytvoril štruktúru činnosti v tejto oblasti a dohliadal nad touto činnosťou, a to v súvislosti so všetkými sankciami, ktorých ciele a referenčné kritériá sa týkajú ľudských práv;
27.

zastáva názor, že dialóg so Srbskom by sa mal zintenzívniť a mali by sa prijať konkrétne kroky na potvrdenie európskej perspektívy tejto krajiny; považuje podpísanie Dohody o stabilizácii a pridružení za konkrétny krok vedúci k budúcemu pristúpeniu Srbska do EÚ; podporuje významnú pomoc, plnenie vzájomne prijatých záväzkov a opatrení v oblasti spolupráce vrátane plánu liberalizácie vízového režimu; zdôrazňuje, že osobitný dôraz by sa mal klásť na posilnenie väzieb so všetkými demokratickými silami a občianskou spoločnosťou v oblastiach spoločného záujmu; domnieva sa, že EÚ by mala vytvoriť náležité politiky a iniciovať vhodné procesy s cieľom zamedziť izolácii Srbska;
19.

vyzýva Komisiu, aby na úrovni EÚ uskutočnila všeobecnú informačnú kampaň zameranú na spotrebiteľov ako celok a založenú na inovačných činnostiach, pričom by mohlo ísť o ponúkanie rôznych hotových jedál na predajných miestach, až po kampane, ktorými sa zviditeľňujú známi európski šéfkuchári a ktoré by kládli dôraz na kvalitu výrobkov a sprostredkovávali by kuchárske recepty;
9.

víta skutočnosť, že Komisia je v západnej Afrike zapojená do oficiálnych rokovaní s Ghanou a Kamerunom a do predbežných rokovaní s Libériou s cieľom podpísať dobrovoľné dohody o partnerstve v záujme kontroly legálnosti výrobkov z dreva dovážaných priamo do EÚ;
17.

víta zintenzívnenie dialógu medzi EÚ a Ruskom o energetických otázkach a ochrane životného prostredia; zdôrazňuje dôležitosť dovozu energie pre európske hospodárstva, pretože predstavujú potenciálnu príležitosť pre ďalšiu obchodnú a hospodársku spoluprácu medzi EÚ a Ruskom; zdôrazňuje, že základom takejto spolupráce by mali byť zásady vzájomnej prepojenosti a transparentnosti, ako aj rovnaký prístup k trhom, infraštruktúre a investíciám; víta pristúpenie Ruska ku Kjótskemu protokolu a zdôrazňuje potrebu, aby Rusko v plnej miere podporovalo záväzné ciele v oblasti zmeny klímy vyplývajúce z Kjótskeho protokolu; vyzýva Radu a Komisiu, aby zabezpečili, že sa do novej dohody o partnerstve a spolupráci medzi EÚ a Ruskom zahrnú zásady Zmluvy o energetickej charte, jej príloha Protokol o tranzite a závery zo stretnutia G8 vrátane ďalšej spolupráce v oblasti energetickej účinnosti, znižovania emisií CO2 a v oblasti obnoviteľných zdrojov energie vrátane využívania bioenergie; poukazuje na to, že tieto zásady by sa mali uplatňovať na dôležité projekty energetickej infraštruktúry; vyzýva EÚ, aby v rozhovoroch s Ruskom o týchto citlivých otázkach z oblasti energetiky vystupovala jednotne; vyzýva partnerské strany dialógu EÚ a Ruska o energetických otázkach, aby preskúmali možnosť používania eura ako budúceho základu pre úhradu dodávok energie s cieľom dosiahnuť väčšiu nezávislosť od mien tretích krajín;
4.

zdieľa postoj Komisie, že takéto konanie by znamenalo porušenie zákazu priamej a nepriamej diskriminácie, ako to stanovuje predovšetkým smernica Rady 2000/43/ES a ako je to zakotvené v článkoch 12, 13 a 17 až 22 Zmluvy o ES;
4.

zdôrazňuje skutočnosť, že revízia spotrebiteľského acquis by mala viesť k súdržnejšiemu právnemu rámcu práv spotrebiteľov; pripomína svoju podporu prijatiu kombinovaného prístupu, t. j. horizontálnemu nástroju, ktorý je predovšetkým zameraný na dosiahnutie koherencie platných právnych predpisov a umožňuje vyplniť medzery a v súlade s platnou právnou úpravou spája prierezové problémy spoločné pre všetky smernice; domnieva sa, že o špecifických otázkach sa naďalej bude uvažovať osobitne v sektorových smerniciach; mali by sa uplatňovať tiež zaužívané zásady práv spotrebiteľa v digitálnom svete; nalieha v súvislosti s prepracovaním acquis na to, aby sa prijali ďalšie opatrenia týkajúce sa ochrany spotrebiteľa vrátane ochrany súkromia a bezpečnosti v digitálnom svete, ale bez ďalšieho a neoprávneného zaťaženia tohto odvetvia;
21.

požaduje zvýšenie pomoci v núdzových situáciách s cieľom okamžite reagovať na hrozbu, ktorej čelia najchudobnejší ľudia vo svete z dôvodu vyšších cien potravín; uvedomuje si však, že finančných prostriedkov nie je nadostač, a preto vyzýva Radu, Komisiu a Kongres a administratívu USA, aby sa zaoberali štrukturálnymi problémami, ako sú nedostatočné investície do poľnohospodárstva; požaduje koordinovaný globálny prístup zo strany EÚ, USA a mnohostranných organizácií, ktorý by mal zahŕňať spravodlivejšie obchodné pravidlá a zvýšenie investícií do poľnohospodárstva v rozvojových krajinách so zameraním sa na malovýrobcov a ženy; vyzýva darcov, aby poskytovali podporu a pomoc pri financovaní sietí sociálneho zabezpečenia pre najzraniteľnejšie skupiny obyvateľov; vyzýva vedúcich predstaviteľov EÚ a USA, aby aktívne podporovali pracovnú skupinu na vysokej úrovni pre celosvetovú potravinovú krízu, ktorá bola zriadená pod záštitou generálneho tajomníka OSN Ban Ki-Muna, a zapájali sa do jej činnosti;
38.

je pevne presvedčený, že vecná pôsobnosť nového návrhu smernice na boj proti diskriminácii v zmysle článku 13 Zmluvy o ES musí byť široká a musí sa vzťahovať na všetky oblasti, ktoré spadajú do právomoci Spoločenstva, ako sú vzdelávanie, celoživotné vzdelávanie, sociálna ochrana vrátane sociálneho zabezpečenia, bývanie a zdravotná starostlivosť, zobrazovanie diskriminovaných skupín v médiách a reklame, fyzický prístup osôb so zdravotným postihnutím k informáciám, telekomunikáciám, elektronickej komunikácii, jednotlivým druhom dopravy a do verejných priestorov, sociálne výhody, prístup k tovaru a zásobovanie a prístup k verejným službám a ich poskytovanie; je ďalej presvedčený, že nové smernice by mali rozšíriť pôsobnosť smernice Rady 76/207/EHS z 9. februára 1976 o vykonávaní zásady rovnakého zaobchádzania s mužmi a ženami, pokiaľ ide o prístup k zamestnaniu, odbornej príprave a postupu v zamestnaní a o pracovné podmienky (4) tak, aby bola v súlade s ochranou proti diskriminácii iných skupín;
26.

je pevne presvedčený o tom, že provinčné skupiny pre obnovu by sa mali zamerať na osobitné ciele, ktoré súvisia s bezpečnosťou, výcvikom a spoluprácou s afganskou políciou a armádou, a mali by podporovať dosah ústrednej vlády v oblastiach, ktoré nie sú bezpečné; zdôrazňuje potrebu nanovo vymedziť úlohu provinčných skupín pre obnovu, najmä pokiaľ ide o ich koordináciu a výmenu osvedčených postupov medzi nimi; je presvedčený o tom, že hoci sú bezpečnosť a rozvoj v Afganistane vzájomne od seba závislé, existuje jasné vymedzenie vojenských a humanitárnych činností, ktoré by sa malo zachovať, a že odborníci v oblasti bezpečnosti a rozvoja by preto mali využívať svoje silné stránky a svoje odborné znalosti; domnieva sa, že počet Afgancov pracujúcich v rámci provinčných skupín pre obnovu by sa mal výrazne zvýšiť a že by sa čo najviac malo rozšíriť miestne vlastníctvo;
21.

vyzýva Radu a Komisiu, aby rokovali predovšetkým s Južnou Afrikou ako kľúčovou krajinou v regióne a vyjadrili hlboké znepokojenie nad tým, že rokovania v posledných rokoch nepriniesli nijaké konkrétne výsledky ohľadom krízy v Zimbabwe, poukázali na to, že by sa nemal ignorovať vplyv tejto krízy na susedné krajiny vrátane Južnej Afriky, a objasnili, že pokračujúca politická a hospodárska podpora Mugabeho režimu by mohla negatívne ovplyvniť vzťahy EÚ s Južnou Afrikou;
14.

podporuje ciele Európskej rady z marca 2007 znížiť do roku 2050 emisie skleníkových plynov na polovicu a potvrdzuje svoju požiadavku, aby námorná politika výraznou mierou prispievala k znižovaniu týchto emisií, okrem iného začlenením lodnej dopravy do systému obchodovania s emisiami a posilnením výskumného úsilia vedúceho k využívaniu morí ako obnoviteľného zdroja energie a so zreteľom na rozvoj ekologickejších nových technológií pohonu lodí; je presvedčený, že vedúca úloha Európy v boji proti zmene klímy by mohla posilniť a rozšíriť jej vedúcu úlohu aj v oblasti technológií a výskumu súvisiacich so životným prostredím;
39.

súhlasí so závermi tzv. predbežnej štúdie o uskutočniteľnosti z 25. júla 2006, ktorá sa zaoberala možnými systémami harmonizovaného spoločného zdieľania nákladov spojených s epidemickými chorobami hospodárskych zvierat a ktorú vypracovala spoločnosť Civic Consulting, (v rámci hodnotenia politiky Spoločenstva v oblasti zdravia zvierat v období rokov 1995 – 2004 a možností pre budúcnosť a ako súčasť pilotného projektu o financovaní nákazlivých chorôb zvierat, ktorý Európsky parlament zaviedol do rozpočtu na rok 2004), ktorá zároveň vyzvala na harmonizáciu systémov spoločného zdieľania nákladov vytvorených členskými štátmi; okrem toho berie na vedomie, že vzhľadom na to, že zdieľanie nákladov úzko súvisí so zdieľaním zodpovednosti, si takéto systémy vyžadujú plnohodnotné zapojenie a odhodlanie všetkých strán vrátane majiteľov zvierat, a že by sa mali zaviesť nové mechanizmy na zapojenie zainteresovaných subjektov do rozhodovania týkajúceho sa významných politických otázok;
9.

odporúča, aby EÚ vypracovala spoločnú koncepciu spravodajských informácií získaných pozorovaním zeme z vesmíru, ktorá by vytvorila podmienky umožňujúce účasť SCEÚ na plánovaní každej operácie EBOP vyžadujúcej pozorovanie a získavanie spravodajských informácií z vesmíru; odporúča, aby SCEÚ vytvorilo bezpečné komunikačné spojenie na podporu operácií EBOP, a to nielen s veliteľstvom operácie so sídlom v EÚ, ale aj s veliteľstvom ozbrojených síl priamo v mieste nasadenia; ďalej navrhuje, aby EÚ posúdila možnosť finančného príspevku poskytovaného SCEÚ z rozpočtu EÚ, aby malo SCEÚ dostatok finančných prostriedkov na plnenie rastúcich potrieb EBOP;
15.

zdôrazňuje, že ľudia by mali mať ľahký prístup k informáciám o úspešných projektoch financovaných z prostriedkov PEACE I a PEACE II, ako aj z prostriedkov IFI; je presvedčený, že skúsenosti z takýchto projektov by sa mali zdieľať s tými, ktorí sú zapojení do inej medzinárodnej činnosti zameranej na budovanie mieru; v tejto súvislosti požaduje vytvorenie databázy ako učebného nástroja pre činnosť zameranú na budovanie mieru a zmierenie doma aj v zahraničí; navyše žiada, aby bola do vytvárania regionálnych a metropolitných sietí zahrnutá účasť na všetkých úrovniach;
46.

domnieva sa, že mechanizmy členských štátov týkajúce sa odchodu do predčasného dôchodku by sa mali uplatniť len v prípade, ak podnikateľskú činnosť poľnohospodára odchádzajúceho do dôchodku prevezme mladý poľnohospodár, alebo prípadne by poľnohospodár odchádzajúci do dôchodku mal mať v tomto prípade nárok na lepší dôchodok;
26.

je presvedčený, že SEPA a smernica o platobných službách by mali priniesť riešenia v súvislosti s rozdrobenosťou a nedostatkom hospodárskej súťaže, ktoré odhalilo vyšetrovanie v odvetví týkajúce sa platobnej infraštruktúry; pripomína, že prvá etapa SEPA nadobudla účinnosť 28. januára 2008 a vyžaduje integrované platformy zúčtovania a vyrovnania fungujúce na základe rovnakých pravidiel a technických noriem; zdôrazňuje, že kritéria prístupu k sieti SEPA by mali byť spravodlivé a transparentné a riadenie by malo zohľadňovať všetky zainteresované subjekty v systéme, nielen finančné inštitúcie; rovnako pripomína, že smernica o platobných službách zabezpečuje, že v oblasti prístupu k platobným systémom by nemalo dochádzať k diskriminácii, pokiaľ nejde o nevyhnutnú diskrimináciu smerujúcu k zabezpečeniu pred rizikami a ochrane finančnej a prevádzkovej stability; poukazuje na skutočnosť, že podľa zásady neutrality politík Spoločenstva sa nemá uprednostňovať žiadny spôsob platby a náklady spojené s využívaním rôznych platobných systémov majú byť transparentné, aby si spotrebitelia mohli vybrať spôsob platby na základe úplného poznania skutočností;
20.

zdôrazňuje najmä potrebu trvalo udržateľného a vyváženého rozvoja v celej EÚ, a to z územného hľadiska a aj so zreteľom na rozsah projektov; je presvedčený, že skutočne vyvážený prístup je jediným spôsobom, ako podnietiť rozvoj priemyslu v EÚ, zabezpečiť nové príležitosti na tvorbu pracovných miest a podporiť úspešné regióny v EÚ; domnieva sa, že iniciatíva zameraná na zoskupenia by mohla byť silným podnetom na inovácie a trvalo udržateľný regionálny rozvoj;
1.

adresuje Komisii, ktorá pri obrane záujmov členských štátov a rozsiahleho priemyslu EÚ v oblasti civilného letectva koná v mene EÚ, tieto odporúčania: a) Európsky parlament vyzýva členské štáty a Komisiu, aby zabezpečila, že Spoločenstvo a jeho členské štáty budú adekvátne reagovať na akékoľvek opatrenia v oblasti zákonodarstva alebo výkonnej politiky, ktoré narúšajú hospodársku súťaž a ktoré by neprimeraným spôsobom obmedzovali potenciál spoločností EÚ konkurovať v rámci civilných alebo vojenských programov, b) Európsky parlament v plnej miere podporuje obranu záujmov EÚ v rámci konaní na urovnanie sporov prebiehajúcich na pôde WTO a naliehavo vyzýva Komisiu, aby v tejto súvislosti pokračovala vo svojom úsilí: vyjadruje však pochybnosti, pokiaľ ide o to, či samotné rozhodnutia WTO prinesú potrebné dlhodobé riešenie, ktoré si trh vyžaduje ako základ budúcej pokojnej a spravodlivej hospodárskej súťaže v tomto odvetví, čo by naopak mohlo priniesť riešenie dosiahnuté v rámci rokovaní, c) Európsky parlament sa domnieva, že východiskom akýchkoľvek rozhovorov by mala byť diskusia bez vopred stanovených podmienok o charaktere rokovaní, ktorou by sa prejavil skutočný záujem oboch strán o dosiahnutie pragmatickej rovnováhy medzi civilnou podporou zo strany EÚ a vojensko-priemyselným systémom USA, ktorý stanovuje tie aspekty účasti vlády, ktoré reálne ovplyvňujú vytváranie podmienok skutočne spravodlivej súťaže;
21.

podčiarkuje predovšetkým to, že treba dôrazne klásť do popredia zber komunálneho odpadu a poľnohospodárskych a lesných zvyškov a ich konverziu na plyny; poukazuje na to, že týmto by sa umožnil vývoj primeraných technológií a poskytol by sa čas na preskúmanie zlučiteľnosti produkcie potravín a energie;
11.

ľutuje, že nebol užšie zapojený do prípravy návrhu nariadenia o reforme pravidiel pôvodu všeobecného systému preferencií, ktorý členské štáty práve skúmajú v rámci Výboru pre colný kódex, a nevyužil tak svoje právo na predbežnú kontrolu v rámci komitologického postupu, a to aj napriek dôležitosti a výrazne politicky citlivému charakteru tejto reformy; konštatuje však, že Komisia by mala vystúpiť na túto tému pred príslušným výborom Európskeho parlamentu;
1.

víta úzku spoluprácu medzi Výborom pre petície a útvarmi Komisie a ombudsmanom, ako aj partnerskú atmosféru panujúcu medzi týmito dvoma inštitúciami, ktoré sa snažia reagovať na obavy občanov EÚ; pevne však verí, že priorita by sa mala priznať tomu, aby sa samotnému Výboru pre petície umožnilo ďalej skvalitňovať svoje vlastné nezávislé nástroje na vyšetrovanie, a to najmä posilnením svojho sekretariátu a jeho právnej odbornosti; zaväzuje sa prepracovať vnútorné postupy Výboru pre petície s cieľom ešte viac zjednodušiť proces predkladania petícií, a to najmä pokiaľ ide o časový rámec, v ktorom sa petície posudzujú, ich prípustnosť, vyšetrovanie a nadväzujúce kroky, organizáciu schôdzí výboru, spoluprácu s inými parlamentnými výbormi, ktoré môžu mať o niektoré petície záujem alebo do právomoci ktorých môžu niektoré petície zasahovať, a iniciatívy výboru, ako sú vyšetrovacie misie
42.

naliehavo žiada Komisiu, aby uplatnila široký výklad rozsahu pôsobnosti verejnoprávneho vysielania v súlade s dynamickou interpretáciou Protokolu k Amsterdamskej zmluve orientovanou do budúcnosti, najmä so zreteľom na neobmedzené zapojenie verejnoprávneho vysielania do technologického rozvoja a vytváranie foriem tvorby a prezentácie obsahu (s využitím lineárnych i nelineárnych služieb); to by malo zahŕňať aj primerané financovanie nových služieb v rámci rozsahu pôsobnosti verejnoprávneho vysielania